**Sami Allagui** (arab. سامي العلاقي‎, s. 28. toukokuuta 1986 Düsseldorf, Länsi-Saksa) on tunisialainen jalkapalloilija. Hyökkääjänä pelaava Allagui edustaa Saksan 2. Bundesliigassa FC St. Paulia.

Seurajoukkueura
---------------

Allagui aloitti uransa FC Büderich junioreissa vuonna 1993, jossa hän pelasi aina vuoteen 1999 asti. Tämän jälkeen Allagui siirtyi synnyinkaupunkinsa seuraan Fortuna Düsseldorfiin, jossa hän pelasi aina vuoteen 2002 asti. Sittemmin Allagui vietti viimeiset juniori vuodet Alemannia Aachenissa, josta hän siirtyi Belgiaan. Suurimmaksi osaksi Allagui pelasi RSC Anderlechtin junioreissa ja pelasi yhden ottelun edustusjoukkueessa. Tammikuussa 2007 hän siirtyi lainalle KSV Roeselareen, jossa Allagui pelasi 15 ottelua tehden niissä kolme maalia. Kauden päätteeksi hän palasi takaisin Saksaan 2. Bundesligassa pelanneeseen Carl Zeiss Jenaan, jossa niin ikään pelasi 15 ottelua tehden kolme maalia.

### Greuther Fürth

Seuraavalla kaudella 2008–2009 Allagui siirtyi Greuther Fürthiin, jossa hän teki läpimurtonsa tehden alkukaudella 13 liigaottelussa 11 maalia. Loppukausi meni heikommin Allaguin tehdessä vain neljä maalia 21 ottelussa. Yhteensä hän onnistui maalinteossa 15 kertaa ollen 2. Bundesliigan maalitilaston neljäs. Allagui ilmoitti ennen uuden kauden alkua halustaan siirtyä Bundesliiga seuraan, mutta päätti lopulta pelata kauden loppuun vanhassa seurassaan. Hän onnistui kyseisellä kaudella tekemään 12 maalia 32 pelaamassaan ottelussa.

### Mainz

Heinäkuussa 2010 Allagui allekirjoitti kolmen vuoden sopimuksen Saksan pääsarjassa pelaavan Mainzin kanssa. Hän pelasi ensimmäisen virallisen ottelunsa Mainzin paidassa Saksan Cupissa 15. elokuuta 2010 Ankarasporia vastaan. Ensimmäisen Bundesliigaottelun Allagui pelasi 22. elokuuta 2010 Stuttgartia vastaan, jossa hän onnistui myös maalinteossa. Allaguin kauden toinen maali syntyi Bayern Münchenia vastaan, joka äänestettiin Saksassa kuukauden maaliksi. 20. marraskuuta 2010 Allagui teki ensimmäisen kerran Mainzille kaksi maalia yhdessä ottelussa Borussia Mönchengladbachia vastaan. Kauden päätteeksi Allagui pelasi 28 ottelua, joissa hän onnistui maalinteossa kymmenen kertaa. Kauden viimeinen maali syntyi päätösottelussa St. Paulia vastaan.

### Hertha Berlin

Heinäkuussa 2012 Allagui siirtyi kahden miljoonan siirtosummalla 2. Bundesliigassa pelanneeseen Hertha Berliin, jonka kanssa hän allekirjoitti neljän vuoden sopimuksen. Allagui onnistui heti maalinteossa avausottelussa Paderbornia vastaan elokuussa 2012. Toinen maali syntyi puolestaan jo kolmannessa ottelussa Jahn Regensburgia vastaan. Sittemmin Allaguin maalinteko jäi vähälle ja hän teki lopulta kauden päätteeksi kuusi maalia. Hertha Berlin kuitenkin voitti 2. Bundesliigan mestaruuden ja nousi näin kauden päätteeksi Bundesliigaan.

Kaudella 2013–2014 Allagui teki Bundesliigassa yhdeksän maalia pelaamissaan 29 ottelussa. Hän teki heti avausottelussa Eintracht Frankfurtia vastaan kaksi maalia, kun Hertha Berlin voitti ottelun maalein 6–1. Allagui onnistui maalinteossa myös seuraavassa ottelussa Nürnbergiä vastaan. Allagui teki kaksi maalia myös entistä seuraansa Mainzia vastaan.

Kaudeksi 2014–2015 Allagui siirtyi lainasopimuksella takaisin Mainziin.

Maajoukkueura
-------------

Allagui pelasi ensimmäisen maaottelunsa 19. marraskuuta 2008 Ghanaa vastaan, kun Tunisian päävalmentaja Humberto Coelho nimesi hänet joukkueen vahvuuteen. Ensimmäisen maalinsa hän teki toisessa maaottelussaan 28. toukokuuta 2009 Sudania vastaan. Myös toisen maalinsa hän teki Sudania vastaan 20. kesäkuuta 2010.

### Afrikan-mestaruuskisat 2012

Allagui pelasi ensimmäiset arvokisansa Tunisian paidassa vuoden 2012 Afrikan-mestaruuskisoissa. Allagui pelasi avauksessa avausottelussa Marokkoa vastaan. Sittemmin hän pelasi vaihtopelaajan roolissa alkulohkon kahdessa viimeisessä pelissä. Tunisian kisat päättyivät puolivälieriin Ghanaa vastaan.

Tilastot
--------

### Seurajoukkue

| Seura | Kausi | Liiga | Cup | Eurocup | Yhteensä |
| --- | --- | --- | --- | --- | --- |
| Ottelut | Maalit | Ottelut | Maalit | Ottelut | Maalit | Ottelut | Maalit |
| **RSC Anderlecht** | 2005–2006 | 1 | 0 | - | - | - | - | 1 | 0 |
| 2006–2007 | 0 | 0 | - | - | - | - | 0 | 0 |
| Yhteensä | 1 | 0 | - | - | - | - | 1 | 0 |
| **KSV Roeselare** | 2006–2007 | 15 | 3 | 1 | 1 | - | - | 16 | 4 |
| Yhteensä | 15 | 3 | 1 | 1 | - | - | 16 | 4 |
| **Carl Zeiss Jena** | 2007–2008 | 15 | 3 | 1 | 0 | - | - | 16 | 3 |
| Yhteensä | 15 | 3 | 1 | 0 | - | - | 16 | 3 |
| **Greuther Fürth** | 2008–2009 | 34 | 15 | - | - | - | - | 34 | 15 |
| 2009–2010 | 32 | 12 | 4 | 2 | - | - | 36 | 14 |
| Yhteensä | 66 | 27 | 4 | 2 | - | - | 70 | 29 |
| **Mainz** | 2010–2011 | 28 | 10 | 2 | 0 | - | - | 30 | 10 |
| 2011–2012 | 19 | 4 | 2 | 1 | - | - | 21 | 5 |
| Yhteensä | 47 | 14 | 4 | 1 | - | - | 51 | 15 |
| **Hertha BSC** | 2012–2013 | 25 | 7 | 1 | 0 | - | - | 26 | 7 |
| 2013–2014 | 29 | 9 | 2 | 1 | - | - | 31 | 10 |
| Yhteensä | 54 | 16 | 3 | 1 | - | - | 57 | 17 |
| Uralla yhteensä | 198 | 63 | 13 | 5 | - | - | 211 | 68 |

### Maajoukkue

| Maajoukkue | Vuosi | AM-kisat | MM-karsinta | AM-karsinta | Ystävyysottelut | Yhteensä |
| --- | --- | --- | --- | --- | --- | --- |
| Ottelut | Maalit | Ottelut | Maalit | Ottelut | Maalit | Ottelut | Maalit | Ottelut | Maalit |
| **Tunisia** | 2008 | - | - | - | - | - | - | 1 | 0 | 1 | 0 |
| 2009 | - | - | 2 | 0 | - | - | 2 | 1 | 4 | 1 |
| 2010 | - | - | - | - | 3 | 0 | 1 | 1 | 4 | 1 |
| 2011 | - | - | - | - | 3 | 0 | 3 | 3 | 6 | 3 |
| 2012 | 3 | 0 | - | - | - | - | 3 | 0 | 6 | 0 |
| Yhteensä | 3 | 0 | 2 | 0 | 6 | 0 | 10 | 5 | 21 | 5 |

#### Maaottelumaalit

| # | Päivämäärä | Pelipaikka | Vastustaja | Tilanne | Lopputulos | Kilpailu |
| --- | --- | --- | --- | --- | --- | --- |
| 1 | 28. toukokuuta 2009 | Stade 7 Novembre, Radès, Tunisia |  Sudan | **2** – 0 | 4 – 0 | Ystävyysottelu |
| 2 | 20. kesäkuuta 2010 | Al Merreikh Stadion, Omdurman, Sudan |  Sudan | **2** – 0 | 6 – 2 | Ystävyysottelu |
| 3 | 29. maaliskuuta 2011 | Seeb Sport Stadion, Seeb, Oman |  Oman | **1** – 1 | 1 – 2 | Ystävyysottelu |
| 4 | 10. elokuuta 2011 | Tunisia |  Mali | **1** – 0 | 4 – 2 | Ystävyysottelu |
| 5 | 10. elokuuta 2011 | Tunisia |  Mali | **3** – 1 | 4 – 2 | Ystävyysottelu |

Saavutukset
-----------

* Belgian Super Cup: 2006
* 2. Bundesliiga: 2013

Yksityiselämä
-------------

Allagui syntyi Düsseldorfissa tunisialaisille vanhemmille Mounira ja Lassad "Leggi" Allaguille. Hänen isänsä omistaa Düsseldorfissa ravintolan Bellini's.

Lähteet
-------

1. ↑  Sami Allagui: Neuer Angreifer kommt aus Fürth (Arkistoitu – Internet Archive) *mainz05.de* 31.7.2010 Viitattu 2.8.2010 (saksaksi)
2. ↑  Super-Allagui jetzt in Öl! *Bild* 18.10.2010 Viitattu 18.10.2010 (saksaksi)
3. ↑  Hertha holt Allagui & Sahar *Bild* 17.7.2012 Viitattu 19.7.2012 (saksaksi)
4. ↑  Hertha BSC - 1. FSV Mainz 05 3:1 *weltfussball.de* 28.9.2013 Viitattu 20.6.2014 (englanniksi)
5. ↑  ghana-tunisie la liste de Coelho *Mosaique FM*.  13.11.2008. Viitattu 22.11.2008. (ranskaksi)
6. ↑  Sami Allagui Thrilled With First International Goal *Goal.com* 29.5.2009 Viitattu 5.1.2010 (englanniksi)
7. ↑  Match CAN: Maroc vs. Tunisie *footballdatabase* 23.1.2012 Viitattu 20.6.2014 (ranskaksi)
8. ↑  Alle lieben Sami Allagui *EXPRESS online*.  7.10.2008. Viitattu 8.11.2008. (saksaksi)[vanhentunut linkki]

Aiheesta muualla
----------------

* Virallinen kotisivu (saksaksi)
* Transfermarkt[vanhentunut linkki] (saksaksi)
* Weltfussball.freenet.de (saksaksi)
* Weltfussball.de (saksaksi)
* Lizenzmannschaft der SpVgg Greuther Fürth Sami Allagui[vanhentunut linkki] (saksaksi)
* ESPNsoccernet - Sami Allagui[vanhentunut linkki] (englanniksi)

Tunisian joukkue – Jalkapallon AM-kilpailut 2012
1 Ben Cherifia |
2 Ifa |
3 Haggui |
4 Chedli |
5 Jemal |
6 Ragued |
7 Msakni |
8 Korbi |
9 Chikhaoui |
10 Darragi |
11 Allagui |
12 Chemmam |
13 Ben Yahia |
14 Traoui |
15 Dhaouadi |
16 Mathlouthi |
17 Jemâa |
18 Boussaïdi |
19 Khalifa |
20 Abdennour |
21 Saihi |
22 Jridi |
23 Chermiti |
Valmentaja Trabelsi